JEGYZŐKÖNYV
5.számú
VÖRS KÖZSÉGI ÖNKORMÁNYZAT 
KÉPVISELŐ-TESTÜLETE
  ÜLÉSÉNEK
HATÁROZATAI

2012.szeptembrt 24.
56/2012./IX.24./kt.határozat: 


- 2012.szeptember 24-i ülés napirendjének







elfogadása
57/2012./IX.24./kt.határozat:



- Az Önkormányzat 2012.I.félévi költség-







vetési beszámolójának elfogadása

58/2012./IX.24./kt.határozat:



-Csatlakozás Délnyugat-Balatoni







Hulladékgazdálkodási társuláshoz


59/2012./IX.24./kt.határozat:

                         -  Temetői díjak felülvizsgálata


60/2012./IX.24./kt.határozat:



- Keszthely Városi Kórház szolgáltatá-







sainak igénybevétele tárgyában nyilatko-







zattétel

61/2012./IX.24./kt.határozat:



- Szilárdhulladék kezelési Konzorcium 







konzorcionális szerződés módosítása

62/2012./IX.24./kt.határozat:

-Járási hivatalok kialakításáva kapcsolatos megállapodás, teljességi nyi-
latkozat jóváhagyása

63/2012./IX.24./kt.határozat:



- Balatonberény Község Önkormányzata







közös önkormányzati hivatal létrehozása






            tárgyában küldött megkeresésével kapcso-







latos elvi döntés

RENDELETEI
8/2012./IX.24./önkormányzati rendelet:
- Az Önkormányzat 2012.évi költségveté-

séről módosításáról
9/2012./IX.24./önkormányzati rendelet:
- a tiltott, közösségellenes magartartások-
ról, és a tiltott közösségellenes magatartás
elkövetőjével szembeni pénzbírság kisza-
básának szabályairól

10/2012./IX.24./önkormányzati rendelet:
-az állattartás helyi szabályairól szóló ön-
kormányzati rendelet hatályon kívül helye-
zéséről

5.sz.

JEGYZŐKÖNYV

Készült a Vörs Községi Önkormányzat Képviselő-testületének 2012. év szeptember hó 24.napján        15,00 órakor a Községháza tanácstermében  (8711. Vörs, Alkotmány u.29.) megtartott  nyilvános üléséről.

Jelen vannak:  Farkas László polgármester 


Kálmán Zoltán képviselő



Szekeres Zoltán képviselő

Igazoltan távol van: Péter Szabolcs képviselő



         Varga Árpád alpolgármester
Tanácskozási joggal jelen van: Török Csilla körjegyző

Farkas László polgármester:

Megállapítja, hogy a képviselő-testület ülése határozatképes, mert a megválasztott 5 fő települési képviselőből 3 fő jelen van.  Az ülést megnyitja. Javaslatot tesz a tárgyalandó napirendi pontokra.

A képviselő-testület 3 igen szavazattal, ellenszavazat és tartózkodás nélkül meghozta az alábbi határozatát:

56/2012./IX.24./kt.határozat:

Vörs Község Önkormányzatának Képviselő-testülete a 2012.szeptember 24-i ülésén az alábbi

napirendet tárgyalja:

Napirend:

1.) Az Önkormányzat 2012.évi költségvetéséről szóló rendelet módosítása

Előadó: Farkas László polgármester

2.) Az Önkormányzat 2012.I.félévi gazdálkodásáról szóló beszámoló tárgyalása

Előadó : Farkas László polgármester

3.) Rendeletalkotás a tiltott, közösségellenes magatartásokról, és a tiltott, közösségellenes magatartás elkövetőjével szembeni pénzbírság kiszabásának szabályairól

Előadó: Farkas László polgármester

4.) Az állattartásról szóló rendelet hatályon kívül helyezése

Előadó: Farkas László polgármester

5.) Egyéb ügyek

Határidő: azonnal

Felelős: Farkas László polgármester

1.)Napirend tárgyalása
Az Önkormányzat 2012.évi költségvetéséről szóló rendelet módosítása

Előadó: Farkas László polgármester

(A rendelettervezet jelen jkv. mellékletét képezi.)

A képviselő-testület a rendelettervezetben foglaltakat megismerték, megtárgyalták.

A képviselő-testület 3 igen szavazattal, ellenszavazat és tartózkodás nélkül az alábbi rendele-

tet alkotta:

Vör Község Önkormányzata Képviselő-testületének

8/2012./IX.24./önkormányzati rendelete az 
1/2012./II.17/önkormányzati rendelete

az Önkormányzat 2012.évi költségvetéséről módosításáról

Vörs Község Önkormányzata Képviselő-testülete az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésében kapott felhatalmazás alapján, az Alaptörvény 32. cikk (1) bekezdés f) pontjában, valamint a helyi önkormányzatokról szóló 1990. évi LXV. törvény 91. § (1) bekezdésében meghatározott feladatkörében eljárva a következőket rendeli el:

1.§.
Az 1/2011./II.17./önkormányzati rendelet 3.§.-a  helyébe az alábbi rendelkezés lép:
„(1) A képviselő-testület az önkormányzat és költségvetési szervei együttes 2012. évi költségvetését 

39.746 ezer Ft tárgyévi költségvetési bevétellel,

   49.663 ezer Ft tárgyévi költségvetési kiadással és 

                                               9.917 ezer Ft költségvetési hiánnyal

állapítja meg.

Ezen belül:

· a működési célú bevétel                                                                       43.575 e Ft-ban

ebből:

· finanszírozási célú pénzügyi műveleteket
3.917 e Ft-ban

· előző évi pénzmaradványt
0 e Ft-ban

· vállalkozási maradványt
                                                                  0 e Ft-ban

· a működési célú kiadásokat
43.575 e Ft-ban

ebből:

· a személyi juttatások kiadásait                                                  8.045 e Ft-ban


· a munkaadókat terhelő járulékokat és a
126 e Ft-ban

· szociális hozzájárulási adót
2.203 e Ft-ban 

· a dologi kiadásokat
5.901 e Ft-ban

· az ellátottak pénzbeli juttatásait
8.303 e Ft-ban

· egyéb működési célú kiadásokat
18.937 e Ft-ban

· az általános tartalékot
60 e Ft-ban

· a céltartalékot
0 e Ft-ban

· a felhalmozási célú bevételt
6.088 e Ft-ban 

· ebből:

· finanszírozási célú pénzügyi műveleteket
                   0 e Ft-ban 

· előző évi pénzmaradványt
             6.000 e Ft-ban 

· vállalkozási maradványt
                                                         0 eFt-ban


· a felhalmozási célú kiadást
           6.088 e Ft-ban 

· ebből:

· intézményi beruházások összegét
           3.088 e Ft-ban 

· felújítások összegét
              0 e Ft-ban 

· kormányzati beruházások összegét
                               0  eFt-ban lakástámogatás összegét  
                   0 e Ft-ban 

· lakásépítés összegét
                   0 e Ft-ban

· egyéb felhalmozási kiadások összegét
                   0 e Ft-ban

· felhalmozási célú céltartalékot                                                   3.000 e Ft-ban

állapítja meg.”
2.§.
Az 1/2011./II.20./önkormányzati rendelet 5.§. (1) bekezdése  helyébe az alábbi rendelkezés lép:
„(1) A képviselő-testület a bevételek és kiadások közötti egyensúly megteremtése érdekében 3.917 e Ft forrás kiegészítő hitel felvételét hagyja jóvá. Ezen belül a felhalmozási célú hitel összege 0 e Ft, a legfeljebb 1 éves időtartamra felvehető folyószámla hitel összege  3.917 e Ft.” 

3.§.

A Az 1/2012./II.17./önkormányzati rendelet 1.,2.,3.,4.,5.,6.,7.,8.,9.,10.,11.,12.,13., 14., 15. mellékletei helyébe e rendelet 1.,2.,3.,4.,5.,6.,7.,8.,9.,10.,11.,12.,13., 14., 15. mellékletei lépnek.
4.§.
Záró rendelkezések
(1)E rendelet a kihirdetés napját követő napon lép hatályba, rendelkezéseit azonban a 2012.évi I.félévi költségvetési beszámolóban alkalmazni kell.

2.)Napirend tárgyalása
Az Önkormányzat 2012.I.félévi gazdálkodásáról szóló beszámoló tárgyalása

Előadó : Farkas László polgármester

A képviselő-testület az előterjesztésben foglaltakat megismerték, megtárgyalták.

A képviselő-testület 3 igen szavazattal, ellenszavazat és tartózkodás nélkül meghozta az alábbi határozatát:

57/2012./IX.24./kt.határozat:

Vörs Község Önkormányzatának Képviselő-testülete a 2012.I.félévi gazdálkodásáról szóló jelentést

a.) 49.467 e Ft eredeti, 49.663 e  Ft módosított bevételi előirányzattal, 21.351 e Ft teljesítéssel,

b.) 49.467 e Ft eredeti, 49.663 e Ft módosított kiadási előirányzattal, 21.855 e Ft teljesítéssel,

c.) a 2012.június 30-i állapotnak megfelelően 4.130.549.- Ft pénzkészlettel elfogadja.

Határidő: azonnal

Felelős: Farkas  László polgármester

3.)Napirend tárgyalása

Rendeletalkotás a tiltott, közösségellenes magatartásokról, és a tiltott, közösségellenes magatartás elkövetőjével szembeni pénzbírság kiszabásának szabályairól

Előadó: Farkas László polgármester

(Az írásos előterjesztés jelen jkv. mellékletét képezi.)
A képviselő-testület tagjai az az írásos előterjesztésben és a rendelettezetben foglaltakat megismerték, megtárgyalták.

A képviselő-testület 3 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzatának 

9/2012./IX.24./ önkormányzati rendelete

a tiltott, közösségellenes magatartásokról, és a tiltott, közösségellenes magatartás elkövetőjével szembeni pénzbírság kiszabásának szabályairól

Vörs Község Önkormányzatának Képviselőtestülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 51. § (4) bekezdésében meghatározott feladatkörében eljárva a következőket rendeli el:

I. ÁLTALÁNOS RENDELKEZÉSEK

1. § 

(1) E rendelet alkalmazásában tiltott, közösségellenes magatartásnak minősül a társadalomra nem veszélyes, ezért szabálysértésnek vagy bűncselekménynek nem minősülő, de a közösségi együttélés szabályaival ellentétes magatartás, melyet Vörs Község Önkormányzatának Képviselőtestülete e rendeletében tiltott, közösségellenes magatartásnak minősített.

(2) E rendelet hatálya kiterjed Vörs község közigazgatási területére és azon belül minden 14. életévét betöltött természetes személyre, jogi személyre és jogi személyiséggel nem rendelkező szervezetre.

(3) Nem állapítható meg tiltott, közösségellenes magatartás, ha a tevékenység vagy mulasztás szabálysértést, bűncselekményt valósít meg, akkor sem, ha a tevékenységre, vagy mulasztásra törvény vagy kormányrendelet közigazgatási bírság alkalmazását rendeli el.

(4) A tiltott közösségellenes magatartások elkövetése miatt lefolytatott eljárás során a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezéseit kell alkalmazni az e rendeletben meghatározott eltérésekkel.

(5) A tiltott, közösségellenes magatartás miatti eljárás kizárólag hivatalból indítható, amely akkor sem minősül kérelemre indult eljárásnak, ha a tiltott, közösségellenes magatartást természetes személy, jogi személy vagy jogi személyiséggel nem rendelkező szervezet jelenti be.

2. §

(1) A tiltott, közösségellenes magatartás miatt a közigazgatási hatósági eljárás lefolytatása és a cselekmény elbírálása a jegyző hatáskörébe tartozik, az első fokú döntés ellen bírósági felülvizsgálatnak van helye.

(2) Tiltott, közösségellenes magatartás elkövetőjével szemben közigazgatási hatósági eljárás

a) valamely cselekményben megnyilvánuló tiltott, közösségellenes magatartás esetén a cselekmény elkövetésétől számított 120 napon belül;

b) mulasztásban megnyilvánuló tiltott, közösségellenes magatartás esetén a cselekmény elkövetésétől számított 120 napon belül;

c) jogellenes állapot fenntartásában megnyilvánuló tiltott, közösségellenes magatartás esetén a jogellenes állapot (1) bekezdésben meghatározott észleléstől számított 120 napon belül indítható meg. 

Ezt követően a tiltott, közösségellenes magatartás elkövetése miatt eljárás nem indítható.

(3) E rendeletben meghatározott tiltott, közösségellenes magatartás elkövetőjével    szemben ezer forinttól százötvenezer forintig terjedő közigazgatási bírság szabható ki.

(4) A kiszabásra kerülő pénzbírság mértékének megállapításánál figyelembe kell venni

a) a tiltott, közösségellenes magatartás súlyát és a felróhatóság mértékét,

b) az érintett vagyoni helyzetét és jövedelmi viszonyait, amennyiben azokat az erre vonatkozó tájékoztatásra igazolja.

(5) A tiltott, közösségellenes magatartások elkövetése miatt kiszabott közigazgatási bírságot átutalási postautalványon vagy banki utalással Vörs Község Önkormányzatának 11743026-15398886-00000000 számú pénzforgalmi számlájára kell befizetni. 

(6) A pénzbírság kiszabása helyett „felszólítás” alkalmazható, amennyiben a magatartás ez az elkövetés körülményeire tekintettel csekély súlyú, és a tiltott, közösségellenes magatartás elkövetője személyi körülményeire is figyelemmel ettől az intézkedéstől kellő visszatartó erő várható.

II. TILTOTT, KÖZÖSSÉGELLENES MAGATARTÁSOK

A közterületek használatával kapcsolatos magatartások

3.§

Tiltott, közösségellenes magatartást követ el, aki:

a) a közhasználatú területeken a kerti építményeket, berendezéseket rendeltetésellenes módon használja, vagy tönkre teszi;

b) a játszótéri eszközöket rongálja, nem rendeltetésszerűen használja;

c) járművel a közterületnek számító zöldterületen (pl. park )közlekedik, parkol (kivéve a zöldterület-fenntartó gépeket)

d) tulajdonosi és közútkezelői hozzájárulás nélkül használja a közterületet az alábbi célból:

· a közút területén nyomvonal jellegű építmény elhelyezéséhez;

e) a közterület helyreállításánál az útkezelői nyilatkozatban előírtakat nem tartja be.

Közterület rendeltetésétől eltérő célú használatához kapcsolódó magatartások

4. §

Tiltott, közösségellenes magatartást követ el, aki:

a) a közterület-használati tevékenysége megszűnése után a közterületet eredeti állapotába nem állítja vissza;

b) a község tulajdonában álló közterület rendeltetéstől eltérő használata során kárt okoz és annak helyreállítás költségeit nem fizeti meg;

A kötelező közszolgáltatások igénybevételhez kapcsolódó magatartások


5. §

a) a helyi közszolgáltatással ellátott területen a települési szilárd hulladékkal kapcsolatos kötelező közszolgáltatásról szóló önkormányzati rendelet alapján a kötelező közszolgáltatást nem veszi igénybe;

b) a közterületre kihelyezett, valamint az ingatlanok közös használatú területeire elhelyezett hulladékgyűjtőket – ide tartoznak az utcai szemétgyűjtő edények, szelektív hulladékgyűjtő szigetek – rendeltetéstől eltérően használja, felhatalmazás nélkül elmozdítja, azokból kommunális hulladékot kivesz, és az szétszórja; a szelektív hulladékgyűjtő szigeteknél elhelyezett hulladékgyűjtőkbe, illetve ezek mellett kommunális hulladékot helyez el;

c) lomtalanítás keretében ki nem helyezhető anyagot helyez ki közterületre lomtalanításkor;

d) gazdálkodó szervezet tevékenysége során keletkezett lomot helyez ki közterületre lomtalanításkor.

Köztisztasággal kapcsolatos magatartások

6. §

Tiltott, közösségellenes magatartást követ el, aki:

a) az ingatlana előtti járdaszakasz, járda hiányában egy méter széles területsáv, illetőleg ha a járda mellett zöldsáv is van, az úttestig terjedő teljes felület, valamint a járdaszakasz melletti nyílt árok és ennek mű-tárgyai tisztántartásáról, a csapadékvíz lefolyását akadályozó anyagok és más hulladékok eltávolításáról nem gondoskodik, a közút padkájáig terjedő zöldterület, illetve útárok tisztán tartásáról, hó-eltakarításáról, síkosság-mentesítéséről nem gondoskodik,
b) ingatlanát szükség szerint, de évente legalább 6 alkalommal gyomtól, gaztól nem tisztítja meg,
c) az ingatlan tulajdonosa vagy használójaként az ingatlanon nem végzi el az aktuális növényápolási feladatokat (pl. fű folyamatos kaszálása, károkozók és kártevők elleni védekezés, közterületre kihajló, kilátást és légvezetékeket zavaró ágak, bokrok folyamatos nyesése);

d) köz-, vagy magánterületet emberi, vagy állati ürülékkel beszennyez.
Állattartással kapcsolatos magatartások 

7. §

Tiltott, közösségellenes magatartást követ el, aki:
a) a települési rendtartásról szóló önkormányzati rendeletben  az állattartással kapcsolatos szabályok megsértésével folytat állattartási tevékenységet;

b) aki az állat tartása, gondozása, gyógyítása és szállítása során nem az állatok védelméről és kíméletéről szóló jogszabályok, valamint nem a helyi önkormányzati rendeletben foglaltak szerinti jó gazda gondosságával jár el az állattartás során.

c) az állatok elhelyezésére szolgáló és a tartásukkal kapcsolatos épületek és építmények létesítésével összefüggő előírásokat nem tartja be;

d) az általa tovább tartani nem kívánt állatát elhagyja, annak további elhelyezéséről nem gondoskodik;

e) a tulajdonában lévő ebet/ket úgy tartja, hogy az/azok el tudnak kóborolni, közterületre felügyelet nélkül kijutni. Aki az ebet bekerítetlen ingatlanon nem tartja megkötve,  kifutóban.

Hirdető-berendezések kihelyezésével kapcsolatos magatartások

8. §

Tiltott, közösségellenes magatartást követ el, aki:

a) a választási plakátot élő fára, növényzetre, országos vagy helyi védett épületre, közterületi szobrokra helyez ki.

b) választási hirdetményt helyez el az önkormányzati intézmények helyiségeiben és épület falán.

Temető használatával kapcsolatos magatartások

9. §

Tiltott, közösségellenes magatartást követ el, aki:

a) a községi köztemetőben a látogatók kegyeleti érzéseit sértő zajt kelt, vagy nem a kegyeletnek megfelelő magatartást tanúsít;

b) a községi köztemető területéről sírkövet, síremléket, fejfát a temető üzemeltetőjének történt előzetes bejelentés nélkül kivisz;

c) a sírok gondozásánál a szomszédos sírhelyeket beszennyezi; 

d)  a temetőben gépkocsin, motorkerékpáron, kerékpáron és egyéb járművön közlekedik, a temető üzemeltetője e rendelkezés alól kivételes esetben (pl.: építési anyag be – és kiszállítása, mozgáskorlátozottak szállítása, stb.) felmentést adhat;

e) a temető területén lévő vízvételi helyekből vizet vételez, kivétel ez alól a sírhelyek gondozása céljából történő víz vételezés;

f) a temetőben tűzveszélyes tevékenységet úgy végez, hogy a tűzvédelmi előírásokat nem tartja be.

g) a temető területén a sírhelyekről lekerülő hulladékon kívül egyéb hulladékot a temető területére visz, vagy a sírokról lekerülő hulladékot nem a kijelölt helyen helyez el.

h) a temető területén éget; 

i) a temető területére – a segítő kutya kivételével – állatot visz.

j)  a temetőben a sírokat, síremlékeket és egyéb kegyeleti tárgyakat, valamint a temető létesítményeit, azok tartozékait, valamint környezetét beszennyezi, áthelyezi, vagy eltávolítja.

k) a sírokat és a temető infrastrukturális berendezéseit megrongálja
III.  ZÁRÓ RENDELKEZÉSEK

11. §

E rendelet a kihirdetését követő napon lép hatályba, rendelkezéseit a hatályba lépést követően elkövetett tiltott, közösségellenes magatartások esetén kell alkalmazni.

4.)Napirend tárgyalása

Az állattartásról szóló rendelet hatályon kívül helyezése

Előadó: Farkas László polgármester

(A rendelettervezet jelen jkv. mellékletét képezi.)

Farkas László polgármester:

A jogszabályi változások következtében 2012.oktber 1-től a mezőgazdasági haszonállatok tartásának korlátozása tárgykörben a helyi önkormányzatok rendeletalkotási lehetősége megszűnik, ezért az ezzel kapcsolatos hatályos rendeletét az önkormányzatnak felül kell vizsgálni. Vörs község önkormányzatának rendelete nem felel meg az új hatályos előírásoknak, ezért javasolja hatályon kívül helyezni.

A képviselő-testület tagjai az az írásos előterjesztésben és a rendelettezetben foglaltakat megismerték, megtárgyalták.

A képviselő-testület 3 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzat Képviselő – testületének

10/2012. (IX.24.)

Önkormányzati RENDELETE

az állattartás helyi szabályairól szóló önkormányzati rendelet hatályon kívül helyezéséről

Vörs  Község Önkormányzat (továbbiakban: önkormányzat) képviselő-testülete (továbbiakban: képviselő-testület) Magyarország Alaptörvénye 32.  cikkének (2) bekezdése alapján, a helyi önkormányzatokról szóló 1990. évi LXV. törvény 8.§ (1) bekezdésében meghatározott feladatkörében  eljárva az állattartás helyi szabályairól szóló 7/2002 (IV.12.) önkormányzati rendelet (továbbiakban: Rendelet) hatályon kívül helyezéséről a következőket rendeli el.  

1.§.

A Rendelet 2012. október 1-jétől hatályát veszti. 

5.)Napirend tárgyalása

Egyéb ügyek

5.1.Délnyugat Balatoni Hulladékgazdálkodási Társuláshoz való csatlakozás

Előadó: Farkas László polgármester

(Az írásos előterjesztés és a Társulási Megállapodás tervezet jelen jkv. mellékletét képezi.)

A képviselő-testület tagjai az írásos előn terjesztésben és a Társulási Megállapodás tervezetben foglaltakat megismerték, megtárgyalták.

A képviselő-testület 3 igen szavazattal, ellenszavazat és tartózkodás nélkül meghozta az alábbi határozatát:

58/2012./IX.24./kt.határozat:

a.) Vörs Község Önkormányzatának Képviselő-testülete kinyilvánítja csatlakozási szándékát a Délnyugat Balatoni Hulladékgazdálkodási Társuláshoz.

b.) Vörs Község Önkormányzat Képviselő-testülete a Délnyugat Balatoni Hulladékgazdálkodási Társulás társulási megállapodását elfogadja.
A képviselő-testület a társulási megállapodás rendelkezéseit magára nézve teljes egészében kötelezőnek ismeri el, elfogadja a társulás céljait, továbbá a feladatok megvalósításához ráeső költségvetési hozzájárulást biztosítja.

Felhatalmazza a polgármestert, hogy a társulási tanácsban az önkormányzatot képviselje.

Határidő: értesítésre – szeptember 30.

Felelős:  Farkas  László polgármester

5.2.Temetői díjak felülvizsgálata

Előadó:  Farkas László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 3 igen szavazattal, ellenszavazat és tartózkodás nélkül meghozta az alábbi határozatát:

59/2012./IX.24./kt.határozat:

Vörs Község Önkormányzatának Képviselő-testülete az 1999.évi XLIII.tv. 40.§.(3) bekezdésében foglaltaknak eleget téve a temetőkről és a temetkezésről szóló 13/2008./X.28./sz. rendelet 2.sz. mellékletében foglalt díjakat mértékét:

a.) a sírhely megváltás és újraváltás díját,

b.) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,

c.) a temetői létesítmények, ill. az üzemeltető által biztosított szolgáltatások igénybevételéért a temetkezési szolgáltatóknak fizetendő díjat

felülvizsgálta, azok mértékét változatlanul hagyja, nem változtatja meg.

Határidő: azonnal

Felelős: Farkas László polgármester

5.3. Keszthelyi Városi Kórház szolgáltatásai igénybevételének kérdése

Előadó: Farkas László polgármester

(Az írásos előterjesztés jelen jkv. mellékletét képezi.)

A képviselő-testület 3 igen szavazattal, ellenszavazat és tartózkodás nélkül meghozta az alábbi határozatát:

60/2012./IX.24./kt.határozat:
a.) Vörs Község Önkormányzata Képviselő-testülete kifejezi azon szándékát, hogy a benyújtott kérelme mind a fekvő-, mind a járóbeteg ellátásra IS  vonatkozik.
b.) Egyidejűleg nyilatkozik, hogy Balatonszentgyörgy  község az egyes progresszivitású esetekben a Marcali és a Keszthelyi Városi Kórházhoz mint egészségügyi szolgáltatóhoz is kíván tartozni.
c.) A Keszthelyi Városi Kórház aktív fekvő-, és járóbeteg szakellátási kapacitásait valamennyi szakmában teljes körűen igénybe kívánja venni.

Határidő: azonnal

Felelős: Farkas László polgármester

5.4. Dél-Balatoni és Sióvölgyi Nagytérség Szilárdhulladék Kezelési Konzorcium Konzorcionális szerződésének módosítása

Előadó: Farkas László polgármester

(Írásos előterjesztés a jelen jegyzőkönyv mellékletét képezi.)

Farkas László polgármester felkéri Török Csilla körjegyzőt, hogy ismertesse az előterjesztést.

Török Csilla körjegyző:

Siófok város önkormányzat polgármestere megküldte a szilárd hulladék kezelési konzorciális szerződés módosítására tett előterjesztést, és kéri a jóváhagyását. (Ismerteti az előterjesztést.)

A képviselő-testület 3 igen szavazattal, ellenszavazat és tartózkodás nélkül a következő határozatot hozta:

61/2012./IX.24./kt. határozat:

Vörs Község Önkormányzatának Képviselő-testülete a Dél-Balatoni és Sióvölgye Nagytérség (Települési Szilárdhulladék Kezelési) Konzorcionális Szerződés VIII.Díjpolitika c. fejezetésének második bekezdése módosítását -  „ A közszolgáltatási díj megállapítása során figyelemmel kell lenni a hulladékgazdálkodási törvény (2000.évi XLIII.törvény), valamint a települési hulladékkezelési közszolgáltatás díj megállapításának részletes szakmai szabályairól szóló 64/2008./III.28./Kormányrendelet szabályaira.” – megismerte, megtárgyalta, azt elfogadja. 

A módosítása Konzorcionális Szerződés  más rendelkezéseit nem érinti, azok változatlan formában érvényben maradnak.

Felhatalmazza a polgármestert a Konzorcionális szerződés módosításának aláírására.

Határidő:  értelem szerint

Felelős: Farkas László polgármester

5.5. Járási hivatalok kialakításával kapcsolatos megállapodás és teljességi nyi-
latkozat jóváhagyása

Előadó: Farkas László polgármester
(A megállapodás tervezet, a teljességi nyilatkozat és a határozati javaslat jelen jkv. mellékletét képezi.).

Török Csilla körjegyző:

Röviden tájékoztatja a képviselőket a járási hivatalok kialakításáról.

Farkas László polgármester:

Kéri a Képviselő-testület tagjait, aki egyetért a járási hivatalokról szóló Korm. rendelet 2. sz. mellékletében előírt megállapodás és teljességi nyilatkozat aláírásával,   kézfelemeléssel szavazzon.

A képviselő-testület 3 igen szavazattal, ellenszavazat és tartózkodás nélkül meghozta az alábbi határozatát:

62/2012./IX.24./kt.határozat:
Vörs Község Önkormányzatának Képviselő-testülete a járási (fővárosi kerületi) hivatalokról szóló 218/2012. (VIII.13.) Korm. Rendelet 2. mellékletében előírt megállapodást a Somogy Megyei Kormányhivatallal megköti.

A képviselő-testület felhatalmazza a polgármestert a megállapodás és a teljességi nyilatkozat aláírására.

Határidő: 2012.október 1.

Felelős: Farkas László polgármester

5.6. Balatonberény Község Önkormányzatavközös önkormányzati hivatal létrehozása tárgyában küldött megkeresésével kapcsolatos elvi döntés

Előadó: Farkas László polgármester
(Balatonberény határozat kivonata jelen jkv. mellékletét képezi.)

Farkas László polgármester:

Ismerteti a testülettel a balatonberényiek által a közös önkormányzati hivatal létrehozása tárgyában megküldött határozatát. Balatonberény megkereste Balatonkeresztúr és Balatonmáriafürdő önkormányzatait is, akik már döntöttek arról, hogy 2013. január 1-től fogadnák Balatonberényt a közös önkormányzati hivatalban. Javasolja, hogy elvi döntést hozzon a testület arra vonatkozóan, hogy amennyiben Balatonberény úgy dönt, a balatonberényi állampolgárok érdekeit szemelőtt tartva, fogadná Balatonberény Község Önkormányzatát, és közös önkormányzati hivatalt hozna létre vele.

A képviselő-testület 3 igen szavazattal, ellenszavazat és tartózkodás nélkül meghozta az alábbi határozatát:

63/2012.IX.24./kt.határozat:

a.) Vörs Község Önkormányzatának Képviselő-testülete a Balatonberény Község Önkormányzata Képviselő-testülete 138/2012./IX.6./kt.határozatában foglaltakat – melyben  elvi döntést kérnek arra vonatkozóan, hogy van-e fogadókészség Balatonszentgyörgy település részéről arra, hogy 2013.év január hó 1. napjától a 2011.évi CLXXXIX.tv. 85.§.(1)bekezdésében foglalt közös önkormányzati hivatal létrehozására Balatonberény község részvételével, illetve közös önkormányzati hivatal létrehozása esetén Balatonberény községben heti folyamatos, vagy időszakos ügyfélfogadás kialakítását támogatnák-e – megismerte, megtárgyalta.

b.) Vörs Község Önkormányzatának Képviselő-testülete elvi döntésében kinyilvánítja fogadókészségét arra vonatkozóan,  hogy 2013.év január hó 1.napjával Balatonberény Önkormányzatával közös önkormányzati hivatalt hoz létre Balatonberény részvételével  a balatonberényi állampolgárok érdekeit is szemelőtt tartva, amennyiben Balatonberény Község Önkormányzatának Képviselő-testülete a végleges csatlakozási szándékát kinyilvánítja.

A képviselő-testület a közös önkormányzati hivatal létrehozása esetén Balatonberény községben a heti folyamatos ügyfélfogadás kialakítását támogatja.

c.) A képviselő-testület felhatalmazza a polgármestert a tervezett közös önkormányzati hivatallal kapcsolatos tárgyalások lefolytatására.

Határidő: azonnal

Felelős: Farkas László polgármester

Egyéb napirend és hozzászólás nem lévén Farkas László polgármester a képviselő-testület ülését berekeszti.

k.m.f.t.
Farkas László









Török Csilla
polgármester









körjegyző

